Çareseriya dudewletî
Çareseriya dudewletî di nav xwe de "du dewlet ji bo du komên etnîkî" dihewîne û wek çareseriyek gengaz ji bo pevçûna Îsraêl û Filistînê tê dîtin. Armanc ew e ku li rojavayê Urdunê li kêleka dewleta Îsraêlê dewleteke serbixwe ya Filistînê bê avakirin. Lêbelê sînorê di navbera her du dewletan de heta niha bi tevahî nehatiye diyarkirin, ji ber ku heta niha lihevkirinek çênebûye û pêwîstî bi danûstandinên zêdetir heye. Aliyê fîlîstînî/erebî li ser xeta agirbestê ya ku berî Şerê Şeş Rojan a di sala 1967an de hebû weke sînor israr dike, lê ji aliyê Îsraêlê ve ev yek nayê qebûlkirin. Li gorî vê guhertoyê, qada erka Cemiyeta Miletan a ji bo Filistînê, ku ne parçeyek ji Dewleta Filistînê ya di çarçoveya vê çareseriyê de tê pêşbînîkirin, divê bibe xaka Îsraêlê.